jkorsvik/nowiki_second_scrape_merged huggingface dataset:
Veras vindu mot pop og rock

Veras vindu mot pop og rock er et norsk musikkprogram med Vera Kvaal som gikk på NRK-TV i 1987. Programmet gikk annenhver torsdag og vekslet mellom musikkvideoer og konserter. Programlederen plukket selv ut musikkvideoene, samtidig som hun satte sitt personlige preg på programmet. Høsten 1987 ble det sendt hver 14. dag i en slags kombinasjon med TopPop.
Veras vindu etterfulgte Videospeilet. og ble etterfulgt av TopPop.


== Referanser ==


== Eksterne lenker ==
(no) Veras vindu mot pop og rock på NRK TV
Cielito Lindo

«Cielito Lindo» er en tradisjonell meksikansk sang. Den ble skrevet i 1882 av komponisten Quirino Mendoza y Cortés. Sangen synges ofte av mariachier, og har også blitt sunget av kjente meksikanske sangere som Pedro Vargas og Luis Aguilar, samt av Pedro Infante i filmen Los Tres García.
Sangen er et uoffisielt nasjonalsymbol for Mexico, og blir sunget for å uttrykke nasjonal identitet og nasjonalfølelse og for å heie fram landet under internasjonale idrettsarrangementer.
Flere steder og gater i Mexico er oppkalt etter sangen.


== Tekst ==


== Eksterne lenker ==
«Cielito Lindo» synges av mariachier
Pedro Infante synger «Cielito Lindo»
Alpatláhuac

Alpatláhuac er en kommune sentralt i delstaten Veracruz i Mexico. Den har 8 988 innbyggere (2005) og et areal på 75,7 km². Alpatláhuac har 38 tettsteder. Kommunen grenser til Calcahualco i nord og vest, og til Coscomatepec i sør og øst. Den befinner seg 1 860 meter over havet.
Alpatláhuacs viktigste næringsvei er tre. Kommunen feirer skytshelgenen sin, Santa María Magdalena, fra 22. til 25. juli. 10. desember feires grunnleggelsen.
Tanzaniansk shilling

Tanzaniansk shilling (swahili: shilingi, engelsk: shilling) er valutaen i Tanzania. Den er oppdelt i 100 senti (eng. cent). Den tanzanianske shillingen ble innført i 1966 og erstattet østafrikansk shilling.
Tidligere myntenheter i Tanzania: øst-afrikansk florin, øst-afrikansk rupi, zanzibarsk rupi, zanzibarsk riyal og tysk øst-afrikansk rupi.


== Mynter ==
Ved innføringen av shillingen i 1966 ble mynter på 5, 20 og 50 cent samt 1 shilling satt i sirkulasjon. I takt med inflasjonen har man gradvis innført mynter med høyere verdi. Mynter som er i sirkulasjon i dag er pålydende 50, 100 og 200 shilling.


== Sedler ==
I 1966 innførte Benki Kuu Ya Tanzania pengesedler med verdiene 5, 10, 20 og 100 shilling. Disse har gradvis blitt erstattet av mynter. Sedler som er i sirkulasjon i dag er 500, 1000, 2000, 5000 og 10 000 shilling.
Huttoniidae

Huttoniidae er en gruppe (familie) av edderkopper som tilhører undergruppen Entelegynae i gruppen Araneomorphae. Familien finnes i dag bare på New Zealand, og det er bare beskrevet én art. Imidlertid er det kjent fossiler fra Nord-Amerika.


== Utbredelse ==
Nålevende arter bare på New Zealand. I tillegg til den beskrevne arten, Huttonia palpimanoides, kjenner man ca. 20 hittil ubeskrevne arter.


== Fossile arter ==
Familien er kjent fra rav som stammer fra kritt-tiden, funnet i Alberta og Manitoba i Canada. Dette viser at den tidligere må ha hatt en mye videre utbredelse og at forekomsten i New Zealand er en relikt.


== Systematisk inndeling ==

Klasse edderkoppdyr, Arachnida
Orden edderkopper, Araneae
Underorden Opisthothelae
Gruppe araneomorfe edderkopper, Araneomorphae
Gruppe Neocribellata
Gruppe Entelegynae
Overfamilie Palpimanoidea
Familie Huttoniidae Simon, 1893
Huttonia palpimanoides O. Pickard-Cambridge, 1879
I tillegg ca. 20 ubeskrevne arter


== Eksterne lenker ==
(en) Huttoniidae i Encyclopedia of Life 
(en) Huttoniidae i Global Biodiversity Information Facility 
(en) Huttoniidae hos Fossilworks 
(en) Huttoniidae hos ITIS 
(en) Huttoniidae hos NCBI 
(en) Kategori:Huttoniidae – bilder, video eller lyd på Wikimedia Commons 
Huttoniidae – detaljert informasjon på Wikispecies
Spring Is Here

«Spring Is Here» er en amerikansk populærmusikksang med melodi av Richard Rodgers og tekst av Lorenz Hart. Den ble skrevet til musikalen I Married an Angel (1938), hvor den ble introdusert av Dennis King og Vivienne Segal.  (i rollene som Count Willy Palarffi og Countess Peggy Palarffi)«Spring Is Here» ble spilt under rulletekstene i begynnelsen og delvis sunget av Jeanette MacDonald i åpningsscenen i filmversjonen av I Married an Angel (1942). Den ble også spilt på et kostymeparty, sunget av Jeanette MacDonald og Nelson Eddy og spilt som bakgrunnsmusikk.


== Notable innspillinger ==
Chet Baker – Deep in a Dream (2002)
June Christy – The Intimate Miss Christy (1963)
John Coltrane – "The Stardust Sessions" (1958)
Vic Damone – The Towering Feeling! (1956)
Bill Evans – Portrait in Jazz (1958)
Ella Fitzgerald – Elly Fizgerald Sings the Rodgers & Hart Songbook (1956), 30 by Ella (1968)
The Four Freshmen – Love Lost (1959)
Susannah McCorkle – I'll Take Romance (1992)
Anita O’Day – Anita O’Day and Billy May Swing Rodgers and Hart (1960)
Carly Simon – "Torch" (1981)
Nina Simone – Nina Simone With Strings (1966)
Frank Sinatra – Frank Sinatra Sings For Only The Lonely (1958)
Jo Stafford – As You Desire Me (1952)
The Supremes – The Supremes Sing Rodgers & Hart (1967)


== Norsk versjon ==
Egil Hagen har skrevet en norsk tekst. På norsk bærer den tittelen «Vår i luften». 


=== Innspillinger ===
Øivind og Sverre Berghs orkester Sang: Frank Weylert. Utgitt på 78-platen Musica A 8901 i 1946.


== Referanser ==
Liste over Zimbabwes presidenter

Zimbabwes president er Zimbabwes statsoverhode. Canaan Banana var Zimbabwes første president etter uavhengigheten i 1980. Fra 31. desember 1987 til 11. februar 2009 var presidenten også regjeringssjef da Bananas etterfølger Robert Mugabe avskaffet statsministerposten. Etter politiske forhandlinger i 2008 og 2009 ble statsministerposten gjeninnført, men på ny avskaffet etter at en ny grunnlov ble innført i 2013. Presidenten blir valgt for perioder på 6 år.


== Zimbabwes presidenter ==
      ZANU / ZANU–PF


== Se også ==
Liste over Zimbabwes statsministre
Liste over Rhodesias statsoverhoder
Liste over Rhodesias statsministere


== Kilder ==
WorldStatesmen.org: Zimbabwe Besøkt 20. november 2017
Atlatl

Atlatl eller womera er et redskap for å kaste kastespyd. Atlatlen består av en kjepp, omtrent så lang som underarmen til spydkasteren, med en liten krok eller kopp i enden. Spydkasteren holder motsatt ende i hånden, og kastespydet plasseres slik at at det ligger parallelt med atlatlen, med bakenden i koppen. Når spydet kastes, virker atlatlen som en forlengelse av kasterens arm, slik at spydet får en mye høyere fart enn det som er mulig ved å kaste for hånd.Atlatlen var i bruk blant Cro-Magnon i Europa før pil og bue ble funnet opp. I Amerika var atlatlen fortsatt i bruk parallelt med pil og bue da europeerne kom dit på slutten av 1400-tallet. Urbefolkningen i Australia kjente ikke til pil og bue, og brukte atlatl i stedet. Ordet «atlatl» er aztekisk, mens ordet «womera» kommer fra et australsk språk. Et tilsvarende redskap kalt «nuqaq» er i bruk blant eskimostammer rundt Yukon-elva under seljakt.


== Referanser ==
The Gypsy

«The Gypsy» er en britisk sang med melodi og tekst av Billy Reid.
«The Gypsy» ble opprinnelig introdusert i Storbritannia av Reid's orchestra og vokalist Dorothy Squires. I USA ble sangen spilt inn på plate av The Ink Spots, Dinah Shore og Sammy Kaye & his orchestra og ble en hit for alle tre.
Innspillingen med The Ink Spots ble gjort 19. februar 1946 og utgitt av Decca Records med katalognummer 18817A.Innspillingen med Dinah Shore (Sunny Burke orch.) ble gjort i februar 1946 og utgitt av Columbia Records med katalognummer 36964. Den andre siden var «Laughing on the Outside (Crying on the Inside)».Innspillingen med Sammy Kaye & his orchestra ble utgitt av RCA Victor Records med katalognummer 20-1844.«The Gypsy» ble også spilt inn på plate av Charlie Parker 29. juli 1946 under den berømte «Lover»-sessionen, hvoretter han ble innlagt på Camarillo State Mental Hospital i California.
I tillegg til Parkers versjon var det to innspillinger med Quincy Jones: The Birth of the Band (1959) og fra begynnelsen av 1960-årene Quincy Jones and His Band: Vol. 1, begge albumene med Bill Wood.
En nyere versjon av plateprodusent og utøver Jim Dickinson fra Memphis var med på hans utgivelse A Thousand Footsteps in the Sand fra 1997, som opprinnelig ble innspilt i 1992.


== Handling ==
Sangen forteller historien om personer som regelmessig besøker en sigøyner som trøster dem med at deres elskere har vært trofaste, skjønt – som sangen sier – vet de at sigøyneren tar feil og at deres elskere har vært utro.


== Norsk versjon ==
Egil Berg har skrevet en norsk tekst. Den norske tittelen er «Sigøyner». 


=== Innspilling ===
Gunnar Sønstevolds orkester, sang: Frank Weylert har spilt inn sangen. Utgitt på 78-platen Musica A 8900 i 1946.


== Listeplasseringer ==


== Referanser ==
Kunståret 1854

Kunståret 1854 er en oversikt over hendelser, fødte og avdøde kunstnerpersonligheter i 1854.


== Hendelser ==


== Verk ==
Gustave Courbet – La rencontre, ou "Bonjour Monsieur Courbet" (Musée Fabre, Montpellier)
William Powell Frith – Ramsgate Sands
Jean-François Millet – The Reaper
Ferdinand Georg Waldmüller – Vienna Woods Landscape


== Utstillinger ==


== Priser ==
Prix de Rome, maleri: Felix-Henri Giacomotti, Armand Bernard


== Fødsler ==


== Dødsfall ==

		


== Referanser ==
Kep

Kep (khmer: កែប, direkte oversatt: "Hestesadel") eller Kep-sur-Mer på fransk) er en provins sørvest i Kambodsja. Den er delt inn i to distrikter (srŏk): Kep og Damnak Chang'aeur. Kep, som ligger bare noen få kilometer fra Ha Tien, ved grensen til Vietnam, pleide å være Kambodsjas mest populære strandby, men har møtt på trangere tider de siste årene. Fra tidlig på 1900-tallet fram til 1960, var Kep en blomstrende ferieby for fransk og kambodsjansk elite. Under Røde Khmers styre ble mye av den franske kolonitidens herskapshus og villaer ødelagt. Mange av villaene i Kep er forlatt, men noe av byens fordums prakt er fortsatt tydelig. Strendene har med brede promenader og store statuer. Kong Sihanouk bygget et hjem med utsikt over Thailandgulfen, men det ble aldri tatt i bruk og er fortsatt tomt. Flere øyer ligger utenfor kysten, Koh Thonsáy ligger kun en kort båttur unna. Byen er kjent for sjømat – spesielt krabben. 
Byen er delt inn i to distrikter.

Damnak Chang'aeur
KepFram til nylig hadde ikke Kep status som provins, men 22. desember 2008 undertegnet kong Norodom Sihamoni en kongelig resolusjon som endret kommunene Kep, Pailin og Sihanoukville til provinser, samt justerte flere provinsielle grenser.
Hermann Minkowski

Hermann Minkowski (født 22. juni 1864 Aleksotas, Russiske riket, dagens Kaunas, Litauen, død 12. januar 1909 i Göttingen) var en tysk matematiker av litauisk og jødisk avstamming. Han har fått asteroiden 12493 Minkowski oppkalt etter seg på grunn av sine bidrag innenfor flere områder av matematikk.
Minkowski er kjent for å ha skapt og utviklet geometri av tall, og for å bruke forskjellige geometriske metoder for å løse vanskelige matematiske problemer innen emner som tallteori, matematisk fysikk og spesiell relativitetsteori. Han viste hvordan Lorentz-transformasjonen kunne beskrives som hyperbolske rotasjoner i et firedimensjonalt Minkowski-rom som forener tid og rom. Minkowski ga et viktig bidrag til relativitetsteoriens matematiske grunnlag og han var Einsteins lærer ved ETH Zürich. Minkowski skal ha blitt overrasket at den tilsynelatende dovne studenten frembragte en revolusjonerende teori.Allerede som student ved Königsberguniversitetet i 1883 ble han tildelt den matematiske prisen av det franske vitenskapsakademiet for hans manuskript angående teorien om kvadratiske former. Han var også en god venn av den berømte tyske matematikeren David Hilbert. 
Hermanns bror, Oskar Minkowski (1858–1931), var en kjent lege og forsker i Tyskland. Han var professor sammen med den kjente greske matematikeren Constantin Carathéodory.


== Referanser ==


== Eksterne lenker ==
(en) Hermann Minkowski – kategori av bilder, video eller lyd på Commons 
(en) Hermann Minkowski – galleri av bilder, video eller lyd på Commons
Theraps

Theraps er en liten gruppe ciklider.
De blir mellom 8 og 25 cm lange.
De lever i relativt kjølig, hurtigstrømmende ferskvann.


== Eksterne lenker ==
(en) Theraps – oversikt og omtale av artene i WORMS-databasen 
(en) Theraps i Global Biodiversity Information Facility 
(en) Theraps hos ITIS 
(en) Theraps hos NCBI 
(en) Kategori:Theraps – bilder, video eller lyd på Wikimedia Commons 
Theraps – detaljert informasjon på Wikispecies 
Theraps Günther, 1862 - aquahobby.com
Adriano Tilgher

Adriano Tilgher (født 1. oktober 1947 i Taranto, Italia) er en italiensk politiker fra ytterste politiske høyre ving. Tilgher begynte sin politiske karriere som medlem av den italienske sosiale bevegelse, men i sin ungdom var han også knyttet til flere ekstremistgrupper som f. eks. National Vanguard.
Han ble arrestert i 1982 og satt i fengsel frem til 1987 da han var med på å grunnlegge det fascistiske politiske partiet Lega Nazionalpopolare, som senere skiftet navn til Alternativa Nazional Popolare. Begge disse bevegelsene viste seg å være kortvarige prosjekter som manglet omfattende støtte blant de brede massene av den italienske befolkningen.
Etter å ha gitt opp ideen å lede sin egen bevegelse ble han med i den radikale politiske bevegelsen Fiamma Tricolore (en splint-gruppe i den nylig konstituerte National Alliance) i 1996. Han ble imidlertid utvist fra Fiamma Tricolore i 1997 for sin kritikk av ledelsen i Pino Rauti og i september samme år satte han opp sitt eget parti som han kalte Fronte Nazionale.
Dette partiet er nå kjent under navnet Fronte Sociale Nazionale som Adriano Tilgher fortsatt er leder i. Selv om Tilgher fremdeles er leder så er han underlagt Alessandra Mussolini og hans Alternativa Sociale-koalisjon.
Silver Threads Among the Gold

«Silver Threads among the Gold» er en amerikansk sang, skrevet av Hart Pease Danks (melodi) og Eben E. Rexford (tekst). Den ble publisert i 1873. Sangen, som er en sentimental ballade om en aldrende person som forklarer sin kjærlighet for sin livpspartner, ble ekstremt populær i USA på slutten av 1800-tallet og begynnelsen av 1900-tallet. Ennå i dag inngår sangen i repertoaret til barbershopgrupper.
Rexford har i et senere intervju fortalte at han i sin tid på college ble kontaktet av Danks med en bestilling på tekster til å tonesette. Rexford sendte ni tekster, hvorav Danks anvendte seks. Deriblant var «Silver Threads...», en bearbeidelse av et dikt med tittelen «Growing Old», som Rexford allerede hadde skrevet som 18-åring. Rexford hørte først sangen da et selskap med Oneida-indianere gav en konsert i Shiocton og sang den.
Svensk tittel er «Varför skola människor strida». Den svenske journalisten og revyforfatteren Emil Norlander skrev en svensk tekst. Den utgikk dog ikke i det hele tatt fra Rexfords tekst, men var i stedet en appell mot krig og for menneskers likeverd.


== Innspillinger ==
Innspillinger av sangen fra 1900-tallet innbefatter de med Bing Crosby (1948), The Gaslight Singers (1969), Jerry Lee Lewis (1956 og 1973), John McCormack samt Jo Stafford with Paul Weston's Orchestra.


== Norske versjoner ==
Erich Erichsen har skrevet en dansk tekst, som én av de norske bygger på. Den norske tittelen er «Sommersol til siste stund». Det finnes også en kristen norsk tekst med tittelen «Jesus, du min venn i nøden». Philip A. Kruse har også skrevet en tekst. Den bærer tittelen «Hvorfor stride». 


=== Innspillinger ===

De to Gramophone-platen er samme innspilling. De to HMV-platene er samme innsplling. Det samme gjelder også de to Philips-platene og de to Odeon-platene.
Arrangør for Weyer Larsens versjon var Dag Kristoffersen.


== Referanser ==
Liste over Ugandas presidenter

Ugandas president er Ugandas statsoverhode. Etter uavhengigheten fra Storbritannia hadde presidentembedet kun seremoniell funksjon, mesteparten av makten lå hos statsministeren. Den første presidenten, Frederick Edward Mutesa II var også konge av Buganda og tilhørte det monarkistiske Kabaka Yekka-partiet. I 1966 opphevet statsminister Milton Obote grunnloven og overtok presidentembetet. Dermed ble den utøvende makten overført fra statsministerembetet til presidentembetet.


== Den første republikk 1963–1971 ==
      Kabaka Yekka (KY)
      Uganda People's Congress (UPC)


== Militærstyre 1971–1979 ==
      Ugandan Army (UA)


== Den andre republikk 1979–1985 ==
      Uganda National Liberation Front (UNLF)
      Uganda National Liberation Army (UNLA)
      Uganda People's Congress (UPC)


== Militærstyre 1985–1986 ==
      Uganda National Liberation Army (UNLA)


== Den tredje republikk 1986– ==
       National Resistance Army (NRA)
      National Resistance Movement (NRM)


== Se også ==
Liste over Ugandas statsministere
Ugandas generalguvernør


== Fotnoter ==


== Kilder ==
«Uganda: Heads of State: 1963-2019». Achontology.org. Besøkt 27. juli 2019.
Thomas William Ludlow Ashley

Thomas William Ludlow Ashley (født 11. januar 1923 i Toledo, Ohio, død 15. juni 2010 i Leland i Michigan), vanligvis kjent under navnet Lud Ashley. Han var en amerikansk politiker for Det demokratiske partiet. Han tjenestegjorde som amerikansk representant for delstaten Ohio i perioden 1955–1981.


== Liv og virke ==
Han var oldebarn av James Mitchell Ashley, som også var kongressmedlem fra Ohio.
Under den andre verdenskrig tjenestegjorde Ashley i US Army som korporal i Stillehavet med Theater of Operations. Etter krigen ble uteksaminert Ashley i 1948 fra Yale University. Mens Ashley gikk ved Yale University ble han medlem av det lukkede brorskapet Skull and Bones, sammen med blant andre den fremtidige presidenten i USA, George H.W. Bush.
Ashley ble ansatt i Radio Free Europe (RFE) i 1952. Han tjenestegjorde i Europa for RFE frem til 1. mars 1954 da han kom inn i Kongressen i USA. Han fungerte som formann i Select Committee on Energy mellom 1977 og 1979 og deretter satt han som leder av komiteen for Merchant Marine fra 1979 til 1981.  Han hadde en datter som heter Lise Ashley Murphy og to sønner, William Meredith og Mark Michael.


== Referanser ==


== Eksterne lenker ==
(en) Thomas L. Ashley – kategori av bilder, video eller lyd på Commons 
(en) Thomas William Ludlow Ashley hos Amerikas forente staters kongress' biografiske kartotek
Slaget ved Mutah

Slaget ved Mu'tah i 629 fant sted nær landsbyen Mu'tah øst for Karak og Jordanelva, mellom en bysantisk hærfører, med allierte, som kjempet mot en arabisk hær.
Resultatet av slaget er omtvistet. At øst-romerne og allierte vant, eller at ingen vant slaget, er forskjellige kilders syn. Antall soldater hos de stridende parter, er også omstridt (Fra «3 ganger større» til «60 ganger større», er beskrivelser som finnes av overtalligheten til  øst-romerne  og allierte, relatert til slaget).


== Detaljer ==
Slaget foregikk i et dalføre som motvirket østromernes- og alliertes fordel av å være overtallige, hevdes det.
Kelly Rutherford

Kelly Deane Melissa Rutherford (født 6. november 1968 i Elizabethtown i Kentucky) er en amerikansk skuespiller som er kjent for sine roller i den amerikanske TV-serien Melrose Place i perioden 1996 til 1999. 
Rutherford har også spilt rollefiguren Lily van der Woodsen i TV-serien Gossip Girl. I tillegg har hun spilt i flere mindre TV-serier, som Homefront som karakteren Judy Owen, i The Great Defender som Frankie Collet, og i Kindred: The Embraced som Caitlin Byrne i 1996.
Rutherford var gift med Carlos Tarajano i cirka 6 måneder fra 30. juni 2001 til den 11. januar 2002. Deretter giftet Rutherford seg med sin andre ektemann, den tyske forretningsmann Daniel Giersch, i august 2006. Hun fødte deres første barn, en gutt ved navn Hermes Gustaf Daniel Giersch den 18. oktober 2006. I juni 2008 fikk paret deres andre barn, en datter ved navn Helena Grace Rutherford Giersch.I desember 2008 søkte Rutherford om skilsmisse fra Giersch. Hun noterte uforsonlige forskjeller mellom dem på skilsmissepapirene som ble levert til en dommer i Los Angeles Superior Court den 30. desember 2008.


== Referanser ==


== Eksterne lenker ==
(en) Kelly Rutherford – kategori av bilder, video eller lyd på Commons 
(en) Kelly Rutherford på Internet Movie Database 
(sv) Kelly Rutherford i Svensk Filmdatabas 
(da) Kelly Rutherford på Scope 
(fr) Kelly Rutherford på Allociné 
(en) Kelly Rutherford på AllMovie 
(en) Kelly Rutherford hos Turner Classic Movies 
(en) Kelly Rutherford hos The Movie Database
Maqên

Maqên (kinesisk: 玛沁县; pinyin: Mǎqìn Xiàn) er et fylke i det autonome prefektur Golog i provinsen Qinghai i Folkerepublikken Kina.
I dette området ligger fjellet Amnye Machen, som er golokenes hellige fjell.
Befolkningen var på 33 725 innbyggere i 1999.


== Administrative enheter ==
Storkommuner:

Dawu 大武镇, Lajia 拉加镇,Kommuner:

Dawu 大武乡, Dongqinggou 东倾沟乡, Xueshan 雪山乡, Xiadawu 下大武乡, Changma 昌麻河乡, Youyun 优云乡, Dangluo 当洛乡.


== Referanser ==


== Litteratur ==
Andreas Gruschke: The Cultural Monuments of Tibet’s Outer Provinces: Amdo – Volume 1. The Qinghai Part of Amdo, White Lotus Press, Bangkok 2001.
Tsering Shakya: The Dragon in the Land of Snows. A History of Modern Tibet Since 1947, London 1999, ISBN 0-14-019615-3


== Eksterne lenker ==
Informasjonsside
Yuccapalme

Yuccapalme (Yucca guatemalensis, syn. Yucca elephantipes) er en yucca i agavefamilien og stammer opprinnelig fra landene Mexico, Belize, Costa Rica, Guatemala og Honduras. Er også en vanlig potteplante.


== Beskrivelse ==
Det er den høyeste av alle yuccaer og blir vanligvis 6-9 meter høy, med en spredning på 4,5 meter. Den kan ha en eller flere stammer utfra samme base, og nye skudd og forgreninger kan forekomme overalt på stammen.
Bladene er læraktige, spisse og blir inntil 1,2 meter lange. Planten blomstrer om sommeren og har flotte hvite blomstrer, men for at pollineringen skal være vellykket trengs en spesiell møll som ikke finnes utenfor nord- og sentral-Amerika.
Yuccapalmen kan plantes i en rekke jordtyper, men trenger veldrenert jord og tåler tørke bra.


== Eksterne lenker ==
(en) Yuccapalme i Global Biodiversity Information Facility 
(sv) Yuccapalme hos Dyntaxa 
(en) Yuccapalme hos ITIS 
(en) Yuccapalme hos Tropicos
Baima (Golog)

Baima (kinesisk: 班玛县; pinyin: Bānmǎ Xiàn) er et fylke i det autonome prefektur Golog i provinsen Qinghai i Folkerepublikken Kina. 
Befolkningen var på 20 048 innbyggere i 1999.


== Administrative enheter ==
Storkommune:

Sailaitang 赛来塘镇,Kommune:

Duogongma 多贡麻乡, Makehe 玛柯河乡, Jika 吉卡乡, Daka 达卡乡, Zhiqin 知钦乡, Jiangritang 江日堂乡, Yartang 亚尔堂乡, Dengta 灯塔乡.


== Referanser ==


== Litteratur ==
Andreas Gruschke: The Cultural Monuments of Tibet’s Outer Provinces: Amdo – Volume 1. The Qinghai Part of Amdo, White Lotus Press, Bangkok 2001.
Tsering Shakya: The Dragon in the Land of Snows. A History of Modern Tibet Since 1947, London 1999, ISBN 0-14-019615-3


== Eksterne lenker ==
Informasjoinsside
Baima

Baima kan være:

Fylket Baima i det autonome prefektur Golog i provinsen Qinghai i Folkerepublikken Kina,
Kommunen Baima i fylket Yi i byprefekturet Baoding i provinsen Hebei i Kina,
Folkegruppen baima i grensetraktene mellom provinsene Gansu og Sichuan i Kina,
Språket baima, talt av baimafolket.
Gadê

Gadê (kinesisk: 甘德县; pinyin: Gāndé Xiàn) er et fylke i det autonome prefektur Golog i provinsen Qinghai i Folkerepublikken Kina.
Befolkningen var 23 687 innbyggere i 1999.


== Administrative enheter ==
Storkommune:

Kequ 柯曲镇;Kommuner:

Shanggongma 上贡麻乡, Xiagongma 下贡麻乡, Ganglong 岗龙乡, Jiangqian 江千乡, Xiazangke 下藏科乡, Qingzhen 青珍乡.


== Referanser ==


== Litteratur ==
Andreas Gruschke: The Cultural Monuments of Tibet’s Outer Provinces: Amdo – Volume 1. The Qinghai Part of Amdo, White Lotus Press, Bangkok 2001.
Tsering Shakya: The Dragon in the Land of Snows. A History of Modern Tibet Since 1947, London 1999, ISBN 0-14-019615-3


== Eksterne lenker ==
Informasjonssider